
Ministru kabineta sēdes protokollēmums

Informatīvais ziņojums "Par valsts drošības stiprināšanas pasākumu īstenošanas turpināšanai un pabeigšanai nepieciešamā finansējuma resursu avotu"

· 1. Pieņemt zināšanai iesniegto informatīvo ziņojumu.
· 2. Noteikt, ka izmaksas, lai nodrošinātu informatīvajā ziņojumā norādīto valsts drošības stiprināšanas pasākumu īstenošanas turpināšanu un pabeigšanu 2026. gadā, 23 165 835 euro apmērā tiek segtas 2026. gadam budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" plānotā finansējuma ietvaros.
· 3. Iekšlietu ministrijai normatīvajos aktos noteiktajā kārtībā sagatavot un iesniegt izskatīšanai Ministru kabinetā rīkojuma projektu par finansējuma (apropriācijas) pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" atbilstoši šī protokollēmuma 2. punktā paredzētajam.
· 4. Pieņemt zināšanai, ka izdevumi, kas saistīti ar informatīvajā ziņojumā norādīto valsts drošības stiprināšanas pasākumu īstenošanas turpināšanu un pabeigšanu 2026. gadā, ir uzskatāmi par vienreizējo pasākumu likuma "Par valsts budžetu 2026.gadam un budžeta ietvaru 2026., 2027. un 2028. gadam" 6. panta 1. un 2. punkta izpratnē, ņemot vērā iepriekš par attiecīgo pasākumu finansēšanu pieņemtos Ministru kabineta lēmumus. 

